**Ādažu novada pašvaldības domes**

**08.02.2023. Attīstības komitejai**

Ādažos, Ādažu novadā

**INFORMATĪVS ZIŅOJUMS**

**Par valsts meža zemes Carnikavas pagastā atsavināšanu pašvaldībai**

**(nekustamais īpašums “Piejūras ielas” un**

**zeme zem nobrauktuves uz pludmali pie auto stāvlaukuma Lilastē)**

Šā gada 23. janvāra Vadības sanāksmē Nekustamā īpašuma nodaļai tika uzdots uz februāra Attīstības komitejas sēdi sagatavot informatīvu ziņojumu par valsts meža zemes Carnikavas pagastā atsavināšanu pašvaldībai: nekustamais īpašums “Piejūras ielas” un zeme nobrauktuvei uz pludmali pie autostāvlaukuma Lilastē.

Jautājums par valsts meža zemes iegūšanu pašvaldības īpašumā aktualizējies, jo 03.11.2022. stājās spēkā Aizsargjoslu likuma (turpmāk – Likums) 36. panta grozījumi[[1]](#footnote-1), papildinot trešās daļas 1. punktu ar vārdiem “kā arī gadījumos, kad valstij piederošo zemi nodod bez atlīdzības pašvaldības īpašumā un pašvaldībai piederošo zemi nodod bez atlīdzības valstij, ievērojot Publiskas personas mantas atsavināšanas likumā noteikto kārtību nekustamā īpašuma nodošanai bez atlīdzības vai maiņai”.

Līdz 03.11.2022. Likuma grozījumiem krasta kāpu aizsargjoslā un pludmalē bija aizliegts atsavināt valsts vai pašvaldības īpašumā esošo zemi, izņemot likumos noteiktajos gadījumos, kad personai ir tiesības iegūt īpašumā zemi zem ēkas (būves).

1. **Nekustamā īpašuma “Piejūras ielas” atsavināšana**
2. Pašvaldībai pieder nekustamie īpašumi (turpmāk kopā - Pašvaldības NĪ):
3. Jūras iela, Carnikava, kadastra numurs 8052 004 0780, kas sastāv no:
* zemes vienības 1,69 ha platībā, kadastra apzīmējums 8052 004 0780,
* zemes vienības 1,38 ha platībā, kadastra apzīmējums 8052 004 0781,
* inženierbūves - pievadceļa (ielas) - kadastra apzīmējums 8052 004 0780 002;
1. Skautu iela, Gauja, kadastra numurs 8052 002 1829, kas sastāv no
* zemes vienības 0,84 ha platībā, kadastra apzīmējums 8052 002 1829;
1. Lilastes iela, Lilaste, kadastra numurs 8052 001 0096, kas sastāv no:
* zemes vienības 2,28 ha platībā, kadastra apzīmējums 8052 001 0096,
* zemes vienības 0,7184 ha platībā, kadastra apzīmējums 8052 002 1826.
1. Pašvaldības NĪ robežojas ar valstij Zemkopības ministrijas personā piederošām zemes vienībām, kas atrodas dabas parka „Piejūra” teritorijā un faktiski ir Jūras, Skautu un Lilastes ielu turpinājumi (turpmāk kopā arī – atsavināmās zemes vienības):
* 0,88 ha platībā, kadastra apzīmējums 8052 004 1148 (ceļš-Jūras ielas turpinājums),
* 0,67 ha platībā, kadastra apzīmējums 8052 002 2121 (ceļš-Skautu ielas turpinājums),
* 0,15 ha platībā, kadastra apzīmējums 8052 002 2120 (ceļš-Lilastes ielas turpinājums).
1. Lai uzsāktu atsavināmo zemes vienību atsavināšanas procesu, Carnikavas novada dome 17.06.2015. pieņēma lēmumu „Par nepieciešamību iegūt pašvaldības īpašumā valsts meža zemes vienības pašvaldības autonomās funkcijas veikšanai un par kārtību, kādā valsts meža zemes vienībās dabas parka „Piejūra” teritorijā izpildāma novada pašvaldības autonomā funkcija – ceļu būvniecība” (protokols Nr.14, 25.§).
2. Ar mērķi atsavināmajās zemes vienībās ierīkot ceļus un atpūtas takas Carnikavas novada dome 02.09.2015. vērsās Zemkopības ministrijā ar šo zemes vienību atsavināšanas ierosinājumu Nr. 01-11.1/2396. Atsavināmo zemes vienību iegūšana nepieciešama pašvaldības valdījumā esošās publiskās lietošanas infrastruktūras objektu (ceļu un atpūtas taku) tālākai attīstībai dabas parka „Piejūra” teritorijā. Ceļu infrastruktūras tālāka attīstība nodrošinātu novada iedzīvotājus un viesus ar iespējām atpūsties brīvā dabā, veicinātu sporta aktivitātes, saglabājot dabas parkam „Piejūra” raksturīgos dabas elementus, telpisko plānojumu, infrastruktūru, kā arī uzturot tradicionālo meža ainavu. Dabas parka „Piejūra” īpaši aizsargājamās dabas teritorijās ir nepieciešams izbūvēt infrastruktūru, kas mazina negatīvo ietekmi uz aizsargājamām sugām un biotopiem. Publiskās lietošanas infrastruktūras objektu (ceļu un atpūtas taku) tālākai attīstībai Pašvaldības NĪ platība nav pietiekama.
3. Kopš 21.03.2016. atsavināmās, kadastrāli uzmērītās zemes vienības 1,7 ha kopplatībā ietilpst valsts nekustamā īpašuma “Piejūras ielas”, Carnikavas pagasts, kadastra numurs 8052 002 2389 (turpmāk – NĪ “Piejūras ielas”) sastāvā. Īpašuma tiesības uz to ir nostiprinātas Carnikavas pagasta zemesgrāmatas nodalījumā Nr. 100000554154 uz valsts vārda Zemkopības ministrijas personā. Atbilstoši Meža likuma 44. panta pirmajai daļai[[2]](#footnote-2) NĪ “Piejūras ielas” ir valsts meža zeme.
4. Atsavināmajām zemes vienībām Nekustamā īpašuma valsts kadastra informācijas sistēmā reģistrēts nekustamā īpašuma lietošanas mērķis - „Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101) – visā to platībā.
5. Saskaņā ar Likumā noteiktajiem ierobežojumiem, bet, lai ievērotu lietderības principu un pašvaldība varētu veikt savas autonomās funkcijas un veikt ceļa (inženierbūves) būvniecību un uzturēšanu, nodrošinot iespējas piekļūšanai jūrai, pašvaldība un AS “Latvijas valsts meži” (turpmāk - LVM), saņemot Zemkopības ministrijas atļauju, vienojās, ka NĪ “Piejūras ielas” ir nododams pašvaldībai bezatlīdzības lietošanā ar mērķi nodrošināt pašvaldības autonomās funkcijas izpildi – veikt ceļa būvniecību un uzturēšanu un nosakot termiņu – uz 10 gadiem vai ātrāk, ja spēkā stāsies grozījumi Likuma 36. panta trešās daļas 1. punktā, kas atļauj atsavināt par labu pašvaldībai valsts īpašumā esošu zemi, kura atrodas Baltijas jūras un Rīgas jūras līča piekrastes aizsargjoslā.
6. Starp Carnikavas novada pašvaldību un LVM 26.05.2017. noslēgta Vienošanās par valstij piederošā zemes gabala bezatlīdzības lietošanu Nr. 5-8.2\_00bg\_260\_17\_321 (turpmāk – Vienošanās) uz 10 (desmit) gadiem. Vienošanās 3.5. punkts paredz tās darbības termiņu līdz brīdim, kad tiks veikti attiecīgi grozījumi Aizsargjoslu likuma 36. panta trešās daļas pirmajā punktā, kas atļautu atsavināt pašvaldībai valsts īpašumā esošu zemi, kura atrodas Baltijas jūras un Rīgas jūras līča piekrastes aizsargjoslā.
7. Atbilstoši Administratīvo teritoriju un apdzīvoto vietu likuma pārejas noteikumu 6.punktam, 01.07.2021. izbeidzās Carnikavas novada domes pilnvaras. Ādažu novada pašvaldība ir Carnikavas novadā iekļauto pašvaldību institūciju, finanšu, mantas, tiesību un saistību pārņēmēja.
8. Pašvaldībā saņemta LVM 30.12.2022. vēstule Nr. 4.1-2\_09fe\_101\_22\_972 “Par Vienošanās nosacījumu izpildi” (02.01.2023. reģ. Nr. ĀNP/1-11-1/23/4). Vēstulē, ņemot vērā Vienošanās pielīgto pašvaldības pienākumu, LVM lūdz pašvaldību sniegt informāciju par Vienošanās izpildi, un vērsties Zemkopības ministrijā ar NĪ “Piejūras ielas” atsavināšanas ierosinājumu, pievienojot 19.09.2006. Ministru kabineta noteikumos Nr. 776 “Valsts meža zemes atsavināšanas kārtība” norādīto dokumentāciju. Pēc minēto darbību veikšanas Zemkopības ministrija varēs virzīt jautājumu par nekustamā īpašuma nodošanu Ādažu novada pašvaldībai īpašumā bez atlīdzības izskatīšanai Ministru kabinetā.
9. Atbilstoši Aizsargjoslu likuma 4. daļas 2. punktam[[3]](#footnote-3), mežā aizliegts veikt būvniecību, kuras rezultātā platība tiek atmežota, bez Ministru kabineta ikreizēja rīkojuma. Koku ciršanas kārtību krasta kāpu aizsargjoslā esošā mežā nosaka Ministru kabinets. Atbilstoši normatīviem aktiem, pašvaldība ir tiesīga ierosināt atmežošanu, tāpēc LVM lūdz informēt par darbu veikšanu.
10. Laika periodā pēc Vienošanās noslēgšanas 26.05.2017. pašvaldības centieni infrastruktūras projektu ietvaros ceļu izbūvei atsavināmajās zemes vienībās piesaistīt ārējo finansējumu nav bijuši sekmīgi. Līdz ar to atsavināmo zemes vienību atmežošana nav tikusi ierosināta un nav veikta, jo finansējuma trūkuma dēļ nav tikusi uzsākta ceļu projektēšana un izbūve.

**Priekšlikums:**

**Ādažu novada pašvaldības domei pieņemt lēmumu par 2015. gadā Carnikavas novada domes uzsāktās nekustamā īpašuma “Piejūras ielas”, Carnikavas pag., Ādažu nov. (kadastra numurs 8052 002 2389), atsavināšanas par labu pašvaldībai lietderību un lūgt Zemkopības ministriju turpināt atsavināšanas procesu. Papildus lēmumā norādīt, ka atsavināmo zemes vienību atmežošana nav tikusi ierosināta un nav veikta, jo finansējuma trūkuma dēļ nav tikusi uzsākta ceļu projektēšana un izbūve.**

1. **Zemes zem nobrauktuves uz pludmali pie auto stāvlaukuma Lilastē atsavināšana**
2. Starp Ādažu novada pašvaldību un LVM, pamatojoties uz Zemkopības ministrijas 28.03.2022. pilnvaru Nr. 3.4-11e/557/2022, 16.05.2022. noslēgta Vienošanās par valstij piederošā zemes gabala bezatlīdzības lietošanu Nr. 5-8.2\_003e\_260\_22\_28 (pašvaldības līgumu reģ. Nr. JUR 2022-05/514) uz 10 (desmit) gadiem. Vienošanās 3.5. punktā iestrādāts noteikums, ka pašvaldībai ir pienākums divu gadu laikā pēc attiecīgu grozījumu spēkā stāšanās Aizsargjoslu likuma 36.panta trešās daļas 1.punktā, kas atļauj atsavināt valsts īpašumā esošu zemi, kura atrodas Baltijas jūras un Rīgas jūras līča piekrastes aizsargjoslā, ierosināt valsts meža zemes gabala daļas atsavināšanu par labu pašvaldībai.
3. Valsts zemes vienības ar kadastra apzīmējumu 8052 001 0055 daļa ar kopējo platību 0,017 ha, kas atrodas Carnikavas pagastā, Ādažu novadā, un ietilpst nekustamā īpašuma “Valsts mežs 8052”, kadastra Nr. 8052 001 0055, sastāvā pašvaldībai nepieciešama projekta “Auto stāvlaukuma un atpūtas vietu labiekārtojuma projektēšana un būvniecība Lilastē” īstenošanai – nobrauktuves uz pludmali (turpmāk – Nobrauktuve) izveidei.
4. Projekta “Auto stāvlaukuma un atpūtas vietu labiekārtojuma projektēšana un būvniecība Lilastē” pieteikuma iesniegšana un realizēšana apstiprināta ar Pašvaldības 25.04.2022. lēmumu Nr. 181. Lauku atbalsta dienests (turpmāk – LAD) atbalstījis projekta realizāciju ar 10.08.2022. lēmumu Nr. 04.6-11/22/413-e “Par projekta iesnieguma apstiprināšanu ar nosacījumu”.

1. Zemes zem Nobrauktuves atmežošana ir atļauta saskaņā ar Ministru kabineta 25.01.2023. rīkojumu Nr. 47 “Par stāvlaukuma pie Lilastes paplašināšanu, kā arī nobrauktuves pludmalē ierīkošanu, un tiem nepieciešamo atmežošanu nekustamajos īpašumos "Valsts mežs 8052" (zemes vienības kadastra apzīmējums 8052 001 0055) un "Ziemeļu iela 28" (zemes vienības kadastra apzīmējums 8052 001 0022) Carnikavas pagastā, Ādažu novadā”, tā anotācijā norādīts, ka valsts zemes vienības daļa jāpārņem pašvaldības īpašumā līdz būves nodošanai ekspluatācijā. Atbilstoši LAD projekta nosacījumiem, projekta realizācija jāveic līdz 30.09.2023.
2. No valsts zemes vienības ar kadastra apzīmējumu 8052 001 0055, kuras kopplatība šobrīd ir 100,35 ha, būs nepieciešams izdalīt zemi zem Nobrauktuves un reģistrēt to uz valsts vārda atsevišķā zemesgrāmatas nodalījumā. Tā kā Valsts zemes vienība ir reģistrēta zemesgrāmatā, Nobrauktuves uzturēšanai nepieciešamā zemesgabala atdalīšanai būs nepieciešams izstrādāt zemes ierīcības projektu.
3. Nepieciešams sagatavot vēstuli Zemkopības ministrijai, lai tā akceptē (atļauj) valsts zemes vienības daļas atsavināšanu par labu pašvaldībai, un izsniedz pilnvaru pašvaldībai veikt visas ar atsavināmā zemesgabala atdalīšanu saistītās darbības (no nekustamā īpašuma sadales ierosināšanas līdz sadalīto zemesgabalu zemes robežu, situācijas un apgrūtinājumu plānu reģistrēšanai Valsts zemes dienestā (turpmāk – VZD)). Pēc zemes robežu, situācijas un apgrūtinājumu plānu reģistrēšanas VZD un iesniegšanas LVM, LVM jāveic zemesgabala reģistrēšana atsevišķā zemesgrāmatas nodalījumā.
4. Ja pašvaldība vēlas (uzskata par lietderīgu) vēstulē Zemkopības ministrijai var norādīt, lai valsts zemes vienības sadalīšanas darbības veic LVM. Šīs darbības LVM var nodrošināt, ja pašvaldība iesniedz garantijas vēstuli par minēto izdevumu segšanu. Pēc atsavināmā zemes gabala reģistrēšanas atsevišķā zemesgrāmatas nodalījumā LVM iesniegs rēķinu pašvaldībai par izdevumu apmaksu atbilstoši 19.09.2006. Ministru kabineta noteikumiem Nr. 776 “Valsts meža zemes atsavināšanas kārtība” (turpmāk - MKN 776). Saskaņā ar LVM sniegto informāciju provizoriskās valsts zemes vienības sadalīšanas darbību izmaksas paredzamas no 1000, - līdz 1500,- EUR.
5. MKN 776 14.punkts nosaka, ka visus izdevumus, kas saistīti ar šo noteikumu [5.](https://likumi.lv/ta/id/144278#p5), [6.](https://likumi.lv/ta/id/144278#p6), [7.](https://likumi.lv/ta/id/144278#p7), [8.](https://likumi.lv/ta/id/144278#p8), [10.](https://likumi.lv/ta/id/144278#p10)un [12.punktā](https://likumi.lv/ta/id/144278#p12) minēto dokumentu sagatavošanu, kā arī izdevumus par izmaiņu reģis­trāciju, kas saistītas ar nekustamā īpašuma sadalīšanu, sedz pašvaldība.
6. Pēc minēto valsts zemes vienības sadalīšanas darbību veikšanas, attiecīgu pašvaldības domes lēmumu pieņemšanas un atsavināšanas ierosinājuma iesniegšanas, Zemkopības ministrija varēs virzīt jautājumu izskatīšanai Ministru kabinetā par nodalītās valsts zemes vienības nodošanu Ādažu novada pašvaldībai īpašumā bez atlīdzības.

**Priekšlikums:**

**Sagatavot vēstuli Zemkopības ministrijai ar lūgumu akceptēt valsts nekustamā īpašuma “Valsts mežs 8052”, kadastra Nr. 8052 001 0055, sastāvā ietilpstošās zemes vienības ar kadastra apzīmējumu 8052 001 0055 daļas 0,017 ha platībā (vairāk vai mazāk, cik izrādīsies, veicot zemes kadastrālo uzmērīšanu dabā) atsavināšanu par labu pašvaldībai, un izsniegt pilnvaru pašvaldībai veikt visas ar atsavināmā zemesgabala atdalīšanu saistītās darbības, papildus norādot, lai minētās darbības veic LVM.**

**Sagatavot LVM adresētu garantijas vēstuli par ar atsavināmā zemesgabala atdalīšanu saistīto darbību izdevumu segšanu, lūdzot sagatavot Vienošanās grozījumus par valsts zemes vienības sadales kārtību.**

Nekustamā īpašuma nodaļas vadītāja Diāna Čūriška

Attīstības un projektu nodaļas

Tehniskā projektu vadītāja Iluta Plikgalve

1. <https://likumi.lv/ta/id/336543-grozijumi-aizsargjoslu-likuma> [↑](#footnote-ref-1)
2. Meža likums, 44. pants. <https://likumi.lv/ta/id/2825#p44> [↑](#footnote-ref-2)
3. Aizsargjoslu likums, 36. pants. <https://likumi.lv/ta/id/42348#p36> [↑](#footnote-ref-3)